Účastník ZPC	
Meno, priezvisko, titul:	Ľubica Bizíková, PhDr.	
Úsek:	Oddelenie všeobecnej pedagogiky, didaktiky a psychológie	
	
Zahraničná pracovná cesta	
Miesto konania – štát, mesto:	Belgicko, Brusel	
Organizátor:	EK, Generálne riaditeľstvo pre vzdelávanie a kultúru	
Termín:	29. apríla 2013	
Účel:	účasť na  rokovaní expertnej skupiny zameranej na mediálnu gramotnosť v škole - MEDIA LITERACY EXPERT GROUP	
Rokovací jazyk:	AJ	
	
Program	
Program rokovania bol časovo rozvrhnutý od 10.00  do 16.30 hod. Hlavné body programu:
1.	Privítanie a úvodné slovo -  A. Silver,  Head of Unit MEDIA Programme and Media Literacy, EK
2.	Nové iniciatívy/stratégie EK v oblasti mediálnej gramotnosti  – Mateo Zacchetti, DG EAC
3.	Podpora pre rozvoj mediálnej a filmovej gramotnosti v programe Creative Europe – S. Ding, DG EAC 
4.	Skupina pre zvyšovanie úrovne čitateľskej gramotnosti – D.de Vit DG EAC 
5.	Štúdia o úrovni  mediálnej gramotnosti vo vybraných členských krajinách EU – Paolo Celot , EAVI 
Prezentácia rôznych štúdií a projektov : 
6.	Budovanie publika a Mediálny denník – I. Orssich, DG EAC
7.	Štúdia o mediálnej gramotnosti v školách v Británii –  A. Burn, Britský filmový inštitút
8.	Využívanie filmu v školách. Prekážky a dobrá prax. – D. Asbjornesn, DG EAC 
9.	Príklady dobrej praxe z Poľska – prof. Kowalski a reprezentanti Poľska
10.	Prezentácia situácie v mediálnej gramotnosti v Turecku–  prof. Orhon, Anadolou University
11.	Závery  stretnutia -  A. Silver,  Head of Unit MEDIA Programme and Media Literacy	
Stručný priebeh	
K bodu 1 a 2: boli predstavené nové iniciatívy na podporu mediálnej gramotnosti v EU špecificky zamerané predovšetkým na podporu filmovej gramotnosti.
K bodu 3: Program Kreatívna Európa  má dva hlavné ciele – prvým je posilnenie ochrany európskeho kultúrneho dedičstva a podpora európskej kultúry a jazykovej diverzity a druhým je posilnenie spolupráce v rámci kultúrno-kreatívneho sektora v Európe. Finančné prostriedky budú rozdelené nasledovne – 30% na kultúru, 55% na podporu filmovej gramotnosti a 15% bude medzisektorových (pilotovanie, zber dát...). Prvá výzva bude vyhlásená v januári 2014, podporí sa zhruba 5-10 projektov, ktoré sa zamerajú predovšetkým na zvyšovanie filmovej gramotnosti  deti a mládeže. Medzi podmienky patrí spolufinancovanie, prítomnosť najmenej 3 partnerov z 3 rôznorodých území a 3 jazykov (geografická diverzita, transnárodná kultúra). Projekty nebudú zamerané na vzdelávanie, mali by sa niesť v zmysle hesla „Európa miluje filmy/kino“.
K bodu 4: Cieľom iniciatívy zameranej na zvýšenie čitateľskej/pisateľskej gramotnosti je znížiť % nízkej úrovne v tejto oblasti v EU do roku 2020 na menej ako 15%. Cielená expertná skupina vypracovala správu o tejto problematike s nasledujúcimi 3 časťami – Čo je príčinou nízkej úrovne čitateľskej gramotnosti (napr. veľká miera digitalizácie), Spolupráca všetkých sektorov a apolitickosť ako dôležitá podmienka odstraňovania nedostatkov v čítaní a písaní, Podmienky úspechu, Gramotnosť pre každý vek a Odporúčania. Podrobnosti sa nachádzajú v správe publikovanej v septembri 2012 pod názvom  EU HIGH LEVEL GROUP OF EXPERTS ON LITERACY.
K bodu 5: Prezentácia vychádzala z ukončenej Štúdie o úrovni  mediálnej gramotnosti vo vybraných členských krajinách EU, ktorá bola doplnená o novú štruktúru a kritéria vyhodnocovania úrovne mediálnej gramotnosti. Zároveň boli v tomto kontexte nastolené nové otázky, napr. čo ďalej - merať alebo vyhodnocovať mediálnu gramotnosť. Okrem toho autori štúdie požiadali členov expertnej skupiny o pilotovanie realizácie novej štúdie (s inovovanými kritériami) v svojich krajinách na báze dobrovoľnosti. V rámci diskusie k tomuto bodu sme podotkli a vyjadrili nespokojnosť, že v štúdii sa nachádzajú za Slovensko staré a neaktualizované dáta. Preto uvažujeme o zapojení sa do uvedeného pilotovania, čo by pomohlo aktualizácii dát za Slovensko a lepšej pozícii pri porovnávaní krajín v rámci EU.
K bodu 5: Predstavený projekt pod názvom Budovanie publika a Mediálny denník bol zameraný na zistenie „aký je profil európskeho konzumenta médií/filmu, ktoré filmy boli/sú najobľúbenejšie  a čo je od konzumentov žiadané. 
K bodu 6: Výstupom projektu je zoznam odporúčaných filmov na požívanie v škole s uvedením prístupu  na ich získanie. Problémy s autorskými právami však neboli doriešené.
K bodu 7: Prezentácia zástupcu Veľkej Británie o projekte na podporu mediálnej gramotnosti na prvom stupni v školách, ktorá je pre školy prístupná v on-line verzii.
K bodu 8:  Prezentácia predstavila výzvy/pozitíva  a riziká/obmedzenia využívania filmov v školách na podporu filmovej gramotnosti (napr. nevyhnutný tréning pre pedagógov, čas na vyučovaní, autorské práva na filmy...).
K bodu 9: Zástupcovia Poľska predstavili 3 veľké projekty na podporu filmovej výchovy/gramotnosti v ich krajine (podrobnosti na www.edukaciafilmova.pl)
K bodu 10 : Prof. Orhon z Turecka nás zoznámil so situáciou v oblasti mediálnej výchovy v tureckých školách. Konštatoval jej nízku podporu v školskom vzdelávaní a tiež jej odtrhnutosť od kultúry mladých. 	
Odporúčania a závery	
Prezentácie členov expertnej skupiny a prizvaných odborníkov špecifikovali zámery EK ako integrovať dimenziu mediálnej a filmovej gramotnosti  do nového programu EU MEDIA, ktorý je naplánovaný na realizáciu od roku 2014. Hlavným odporúčaním je rozvoj európskej dimenzie vo filme a podpora filmovej gramotnosti u mládeže, preto je potrebné aj na Slovensku hľadať možnosti podpory tejto dimenzie, resp. filmovej gramotnosti v rámci školského vzdelávania a mimoškolskej činnosti.	
Očakávaný prínos	
Prehľad o situácii v oblasti mediálnej výchovy a mediálnej gramotnosti v EU, získanie možností pre spoluprácu a spoločný postup v európskom priestore. 	
Prehľad prinesenej dokumentácie a miesto jej uloženia	
10 Media literacy Competences (ŠPÚ)	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Ľubica Biziková	
Dátum:  14. 5. 2013	
Správu schválil: doc. PaedDr. Viliam Kratochvíl, PhD.